Ula di tullist « Teǧǧa-k tikli ay aḍar » amsawal yebra i iḥulfan d ustuqqet n wawal, di tukkist-a i deg i d-iban uḥeṣṣen agensay amsawal yulles-d tigawin n Yidir am akken mbaɛid i t-ittwali ad as-t-iniḍ d nnzuh i as-ittnezih, daɣen amsawal yessemres udem wis kraḍ asuf: « Kra yekka yiḍ d netta ettneqlab deg wusu. Akken kan tban tafat, ineggez-d seg wusu-ines, iwala Dda Areẓqi yeẓẓel iḍaren-is sdat wemnar n tewwurt-is. Mi d-yeffeɣ seg wexxam, yerna srid ɣur-s yenna-yas: - Alxir a Dda Areẓqi ». sb 51